### Beslutninger:

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 31. august 2022 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra NB

Vi kan ikke tillade at århusianske børn og unge bliver undervist i hemmeligt materiale. Heller ikke materiale der mere bygger på poliske ideologier end videnskabelige fakta.

I Nye Borgerlige ønsker vi derfor at stoppe samarbejdet med Normstormerne. De sparede midler skal fortsat bruges på at forbedre vores børns undervisning. Men med udgangspunkt i fakta og videnskaben.

Motivering:

[adresse] bruger 300.000 skattekroner årligt, svarende til 7.500 kr. for 90 minutters ”undervisning” udført at unge ”frivillige”.

I medierne har der været eksempler fremme hvad de unge bliver ”undervist” i.

Om ét af de 90 minutter lange moduler står der:

"Modulet har til formål at synliggøre, at den binære kønsstruktur (to køn) ikke er dækkende og at synliggøre, at køn ikke kun handler om det køn, man bliver tildelt ved fødslen."

Man kan identificere sig som man vil, det står én frit for. Men der er biologisk kun to køn. Mand og kvinde. Kvinder kan føde børn, mænd kan ikke. Videnskaben må ikke vige for politiske holdninger.

Eksempel:

"Ligesom resten af klassen skal ”elev X” til et tjek hos skolens sundhedsplejerske. ”elev X” har det dejligt med sin krop. Sundhedsplejersken vejer ”elev X” og siger "Dit BMI er for højt, du skal tabe dig". ”Elev X” er ikke enig og synes, det er ubehageligt at få at vide, at ”elev X’s” krop er forkert."

Rigtig godt at ”Elev X” har det dejligt med sin krop. Sådan skulle vi gerne alle have det. Men et for højt BMI betyder bla. øget risiko for flere livsstilssydomme. Det er videnskabtligt underbygget, og derfor skal sundhedsplejesken selvfølgelig rådgive og hjælpe barnet og familien. Det er det sundhedsplejesken er udannet og ansat til. I Nye Borgerlige har vi tillid til at vores fagfolk, kan gøre dette på en god og saglig måde. Det er ikke bodyshaming at påpege sundhedsfaglige problemer og risiko.

Eksempel:

"At være hvid, kristen, en mand, ciskønnet, heteroseksuel, at have en funktionel krop, at være voksen - er eksempler på privilegier."

At udstille mennesker, og skære alle hvide heteroseksuelle mænd over samme kam. Alene ud fra kriterier de ingen indflydelse har på (på nær religionen). Er det stik modsatte af tolerance, nemlig racistisk. Og det kan vi ikke tillade finder sted i undervisningen af vores børn.

Eksemplerne illustrer tydeligt at der mere er tale om ideologisk indoktrinering end faglig undervisning.

August Jacobsen, Videns- og Formidlingskonsulent fra [adresse] udtalte i Deadline på DR den 1. august, at de ER en organisation, der ideologibaseret. Blandt andet har de på SoMe ført kampagne for at man skal droppe Ghettolisten. Hvilket er rent venstrefløjspolitik.

På vegne af

Politisk leder Esben Poulsen

Nye Borgerlige